
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0123),
–	ņemot vērā Līguma par Eiropas Savienības darbību 294. panta 2. punktu un 175., 177., 178. un 322. pantu, saskaņā ar kuriem Komisija Parlamentam iesniedza priekšlikumu (C10-0063/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vēra Budžeta komitejas budžeta izvērtējumu,
–	ņemot vērā Eiropas Ekonomikas un sociālo lietu komitejas 2025. gada 29. aprīļa atzinumu[footnoteRef:1], [1:  	OV C, C/2025/3197, 2.7.2025., ELI: http://data.europa.eu/eli/C/2025/3197/oj.] 

–	ņemot vērā Reģionu komitejas 2025. gada 15. maija atzinumu[footnoteRef:2], [2:  	OV C, C/2025/3474, 16.7.2025., ELI: http://data.europa.eu/eli/C/2025/3474/oj.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 75. panta 4. punktu, un Padomes pārstāvja 2025. gada 23. jūlija vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. un 58. pantu,
–	ņemot vērā Drošības un aizsardzības komitejas atzinumu,
–	ņemot vērā Vides, sabiedrības veselības un pārtikas nekaitīguma komitejas un Transporta un tūrisma komitejas vēstules,
–	ņemot vērā Reģionālās attīstības komitejas ziņojumu (A10‑0129/2025),
1.	pieņem pirmajā lasījumā turpmāk izklāstīto nostāju;
2.	pieņem zināšanai paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

P10_TC1-COD(2025)0084
Eiropas Parlamenta nostāja, pieņemta pirmajā lasījumā 2025. gada 10. septembrī, lai pieņemtu Eiropas Parlamenta un Padomes Regulu (ES) 2025/..., ar ko groza Regulas (ES) 2021/1058 un (ES) 2021/1056 attiecībā uz īpašiem pasākumiem stratēģisku problēmu risināšanai vidusposma pārskatīšanas kontekstā
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2025/1914.)

NORMATĪVĀS REZOLŪCIJAS PIELIKUMS
Komisijas paziņojums par tiesiskuma ievērošanu saistībā ar Regulas (ES) 2025/1914[footnoteRef:3] pieņemšanu [3: 	OV L, 2025/1914, 19.9.2025., ELI: http://data.europa.eu/eli/reg/2025/1914/oj.] 

Komisija uzsver, ka tiesiskuma un pamattiesību ievērošana Eiropas Savienībai ir ārkārtīgi svarīga. Komisija saprot likumdevēju nodomu nodrošināt Savienības budžeta aizsardzību ar grozījumiem Komisijas priekšlikumā. Komisija joprojām ir apņēmības pilna nodrošināt tiesiskuma ievērošanu fondu īstenošanā un izvērtēs visus pieprasījumus grozīt programmu saskaņā ar Kopīgo noteikumu regulu (KNR), Nosacītības regulu un Vidusposma pārskatīšanas regulas noteikumiem.

